“ฮ่องกง” ปักหมุดเปิดพรมแดนรับ “จีน” กลางเดือนหน้า
“ฮ่องกง” ตั้งเป้าเปิดพรมแดนติดกับจีนแผ่นดินใหญ่อย่างเต็มรูปแบบก่อนกลางเดือนม.ค. 66 ซึ่งถือเป็นการสิ้นสุดการปิดประเทศที่ดำเนินมานาน 3 ปี
“ฮ่องกง” ตั้งเป้าเปิดพรมแดนติดกับจีนแผ่นดินใหญ่อย่างเต็มรูปแบบก่อนกลางเดือนม.ค. 66 ซึ่งถือเป็นการสิ้นสุดการปิดประเทศที่ดำเนินมานาน 3 ปี
24 ธ.ค. 2565

นายจอห์น ลี ผู้บริหารเกาะฮ่องกงเปิดเผยในวันนี้ (24 ธ.ค.) ว่า ฮ่องกงตั้งเป้าที่จะเปิดพรมแดนที่ติดกับจีนแผ่นดินใหญ่อย่างเต็มรูปแบบก่อนกลางเดือนม.ค. 2566 ขณะที่จีนเองก็เร่งผ่อนคลายกฎควบคุมโรคโควิด-19 ซึ่งส่งผลกระทบต่อการขยายตัวทางเศรษฐกิจ
ทั้งนี้สำนักข่าวรอยเตอร์รายงานว่า การเปิดพรมแดนดังกล่าวจะถือเป็นการสิ้นสุดการปิดประเทศที่ดำเนินมานาน 3 ปีซึ่งกำหนดขึ้นครั้งแรกเมื่อโรคโควิด-19 เริ่มระบาดในปี 2563
สำหรับการเปิดพรมแดนระหว่างฮ่องกง-จีนนั้นได้ถูกเลื่อนมาหลายครั้ง เนื่องจากการแพร่ระบาดของโรคโควิด-19 ทั้งในฮ่องกงและจีน
โดยปัจจุบันประชาชนในฮ่องกงสามารถเดินทางเข้าจีนได้เพียงผ่านทางสนามบินหรือจุดตรวจ 2 แห่งที่อ่าวเซินเจิ้น และที่สะพานฮ่องกง-จูไห่-มาเก๊าเท่านั้น
ส่วนจุดผ่านแดนส่วนใหญ่ รวมถึงสถานีรถไฟความเร็วสูงในเกาลูนตะวันตกได้ถูกปิดมาตั้งแต่ต้นปี 2563
ทั้งนี้สื่อฮ่องกงรายงานว่าได้มีการเตรียมการสำหรับการเปิดพรมแดนแล้ว รวมถึงการวางกำลังเจ้าหน้าที่จากกรมศุลกากร, เจ้าหน้าที่ตรวจคนเข้าเมือง และเจ้าหน้าที่ตำรวจ เพื่อประจำการตามจุดผ่านแดนต่างๆ